***Jadi mladog Werthera*** ili ***Patnje mladog Werthera*** (*Die Leiden des jungen Werthers*) je epistolarni i djelomično autobiografski roman Johanna Wolfganga von Goethea, prvi put objavljenn 1774; godine 1787 je bilo objavljeno revidirano izdanje. *Werther* je bio važan roman u periodu Sturm und Drang njemačke književnosti, te je također bitno uticao na budući romantičarski književni pokret.

Knjiga je od Goethea učinila jednu od prvih međunarodnih zvijezda u historiji književnosti. Sve do kraja njegovog života su mnogi mladići na putovanju kroz Evropu hodočastili u Weimar.

Sadržaj
-------

Werther
Lotta
Glavni junak romana, inteligentni i osjetljivi Werther, sudbonosno se zaljubio u lijepu mladu građanku Charlottu (Lottu), koja je bila vjerena za drugog mladića, državnog činovnika Alberta, za koga se poslije i udala, iako je bila zavoljela osjećajnog Werthera. Shvativši da za njegovu ljubav nema nade, Werther je prihvatio činovničku službu u jednom obližnjem gradu, gdje je često bio izložen poniženju, jer je bio običan građanin, a ne plemić. U stanju potpunog beznađa on je na kraju izvršio samoubistvo.

O romanu
--------

Roman *Jadi mladog Werthera* objavljen je u vrijeme kada je u njemačkoj književnosti vladao pokret poznat pod imenom "Sturm und Drang" ("Juriš i navala"), koji je bio usmjeren protiv onovremenog racionalizma i koji se u književnosti zalagao za slobodno izražavanje osjećanja i za afirmiranje pjesničkog stvaralačkog nadahnuća. Pripadnici tog pokreta bili su mladi njemački intelektualci koji su se borili ne samo protiv uticaja francuskog klasicizma već i protiv klasnih privilegija feudalnog društva.

Roman je pisan u formi epistolarnog romana (tj. romana u pismima), koji je postao popularan u 18. vijeku, jer je bio pogodan za izražavanje osjećanja ličnosti: u pismima prijateljima junak ili junakinja opisuje svoje emotivne reakcije na ono što se događa u životu. Najveći dio Geteovog romana sastoji se od pisama koje Werther piše prijatelju Wilhelmu. Tek pri kraju romana priču o Wertheru i njegovoj smrti preuzima tobožnji izdavač njegovih pisama.

*Patnje mladog Werthera* pripadaju tzv. *dobu sentimentalizma*, koje je neposredno prethodilo romantičkom pokretu, ali ga je i pripremilo. Izgubivši racionalističku i klasicističku vjeru u moć razuma, pisci su počeli prikazivati čovjeka kao osjećajno biće, koje je često suočeno sa moralnim i socijalnim problemima koji prevazilaze njegove snage, zbog čega je ishod tog suočavanja obično tragičan.

Kulturalni utjecaj
------------------

*Patnje mladog Werthera* bile su Geteov prvi veliki uspjeh, koji ga je pretvorio iz nepoznatog autora u slavnu ličnost, praktički preko noći. Napoleon Bonaparte je *Werthera* smatrao jednim od najvećih djela evropske književnosti. Imao je toliko visoko mišljenje o njemu da je u mladosti napisao monolog u Geteovom stilu i ponio *Werthera* sa sobom tokom svog pohoda u Egipat. Također je došlo do fenomena poznatog kao *Werther-Fieber* ("Wertherova groznica") zbog koje su se mladići u Evropi oblačili onako kako je i Werther opisan u knjizi. Međutim, prema nekim navodima, zbog tog djela došlo je i do prvih poznatih primjera ubistava koja su izvršena po ugledu na neka druga.

Iz tog razloga su vlasti i drugi autori gledali na "Wertherov efekat" sa zabrinutošću. Autor Friedrich Nicolai odlučio je stvoriti satiričnu verziju istog romana, sa sretnim krajem, koju je nazvao *Die Freuden des jungen Werthers* ("*Radosti mladog Werthera*"), u kojoj Albert, shvativši šta Werther namjerava učiniti, napuni pištolje kokošijom krvlju, te tako spriječi Wertherovo samoubistvo, a poslije toga mu sa zadovoljstvom preda Lottu. Uz malo poteškoća Werther odbaci svoju strastvenu mladalačku stranu i priključi se društvu i postane ugledan građanin.

Međutim, Gete nije bio zadovoljan tom verzijom i započeo je književni rat sa Nikolajem (koji je trajao tokom čitavog njegovog života) napisavši poemu "*Nicolai auf Werthers Grabe*" u kojoj Nikolaj (predstavljen kao bezimeni pješak) izvrši veliku nuždu nad Wertherovim grobom, oskrvnavivši sjećanje na Werthera od kojeg se Gete, u međuvremenu, distancirao (kao i od cjelokupnog pokreta Sturm und Drang). Rat je nastavio u svojoj zbirci kratkih i kritičkih poema (*Xenien*) i u spjevu *Faust.*

Vidi još
--------

* *Verter* (priča), parodija srpskog pisca Laze Lazarevića iz 1881. godine

Izvori
------

1. ↑  Stephen Payne, *Carrying the Torch* (Xlibris, 2010), p. 170.
2. ↑  A. Alvarez, *The Savage God: A Story of Suicide* (Norton, 1990), p. 228.
3. ↑  Friedrich Nicolai: *Freuden des jungen Werthers. Leiden und Freuden Werthers des Mannes. Voran und zuletzt ein Gespräch*. Klett, Stuttgart 1980, ISBN 3-12-353600-9
4. ↑  Johann Wolfgang von Goethe, David Luke (1964) (German), *Goethe: with plain prose translations of each poem*, ISBN 9780140420746, pristupljeno 1 December 2010

Eksterni linkovi
----------------

***Die Leiden des jungen Werthers*** na Wikimedijinoj ostavi

1774
* *Die Leiden des jungen Werthers*
* Besplatna e-knjiga: *The Sorrows of Young Werther* na Projektu Gutenberg
* GradeSaver study guide: *The Sorrows of Young Werther*
* Free Audiobook (in German) from LibriVox
* *The Sorrows Of Young Werther*
* "Werther: Gefühle bleiben aktuell" Arhivirano 2008-10-20 na Wayback Machine-u (German article, sbznet.de Arhivirano 2020-10-29 na Wayback Machine-u)
* The-Sorrows-of-Young-Werther.com  (personalised e-mail edition sending Werther's letters to your mailbox)
* Die-Leiden-des-jungen-Werthers.de (personalised e-mail edition sending Werther's letters to your mailbox, in German)
* William Makepeace Thackeray's *Sorrows of Werther*  Arhivirano 2007-04-07 na Wayback Machine-u